Norðurlöndin hvetja Íran og Bandaríkin til að sýna stillingu Í ræðu hjá öryggisráði Sameinuðu þjóðanna hvöttu Norðurlöndin Bandaríkin og Íran til þess að sýna stillingu í deilum sínum . Guðlaugur Þór Þórðarson , utanríkisráðherra , hefur áður lýst yfir áhyggjum af deilum landanna . Ræðan var flutt í sérstökum umræðum um stofnsáttmála Sameinuðu þjóðanna . Fréttablaðið / AFP Þriðjudagur 14. janúar 2020 Auglýsing Fastafulltrúi Noregs hjá Sameinuðu þjóðunum flutti ræðu fyrir hönd Norðurlandanna hjá öryggisráði Sameinuðu þjóðanna á fimmtudaginn . Hvöttu Norðurlöndin þar deiluaðila til að sýna stillingu og leita friðsamlegra lausna á stöðunni sem upp er kominn eftir að Bandaríkjamenn felldu íranska hershöfðingjann Qassim Suleimani . Í ræðunni lýstu Norðurlöndin yfir áhyggjum af því að marghliða , alþjóðleg samvinna ætti undir högg að sækja og sögðu þróun mála í mið-austurlöndum vera áhyggjuefni . Það væri hlutverk að aðildarþjóða Sameinuðu þjóðanna að bæði koma í veg fyrir átök og stuðla að friði . Guðlaugur Þór lýsti yfir áhyggjum „ Það er gríðarlega mikilvægt að allir aðilar málsins sýni stillingu , hefji samræður og leiti friðsamlegra lausna á ágreiningsmálum sínum , “ sagði í ræðunni . „ Alþjóðasamfélagið þarf að gera allt sem hægt er til þess að stuðla að langtíma pólitískri lausn á þeirri stöðu sem upp er komin . Guðlaugur Þór Þórðarson , utanríkisráðherra , hafði í byrjun mánaðarins lýst yfir áhyggjum af spennunni á milli Bandaríkjanna og Íran . Hvatti hann í færslum á Twitter deiluaðila til þess að leita diplómatískra lausna og sagði ögranir Írana ógna stöðugleika og friði í mið-austurlöndum . Árásir Írana á bandaríska sendiráðið í Írak og herstöðvar í landinu væru sérstaklega alvarlegar .